**OBRAZLOŽENJE**

**Uz članak 1.**

Dopunjuje se članak 2. Zakona o zaštiti zraka s novim aktima Europske unije za koje se ovim Zakonom utvrđuju nadležna tijela i zadaće nadležnih tijela, upravni i inspekcijski nadzor te se propisuju prekršajne odredbe.

**Uz članak 2.**

Izmjenom članka 6. stavka 3. definira se nadležno tijelo za izradu i provedbu Procjene kvalitete zraka kojom se definiraju zone i aglomeracije i njihova klasifikacija prema onečišćenosti zraka u Republici Hrvatskoj, a određuju se i donose temeljem Uredbe iz članka 18. stavka 2. ovog Zakona. U članku 6., novim stavkom 5. prenose se odredbe Direktive Komisije (EU) 2015/1480 kojima se definira nadležno tijelo koje prihvaća izvješća o ispitivanjima izdanim u drugim državama članicama EU.

U članku 6., stavku 7. usklađuje se važeći službeni naziv tijela.

**Uz članak 3.**

Dodaju se nove definicije generatora električne energije i jedinica ovjerenih smanjenja emisija.

**Uz članak 4.**

Izmjenom članka 18. stavka 2. definira se podzakonski propis kojim se donose zone i aglomeracije u Republici Hrvatskoj iz stavka 1. istog članka.

**Uz članak 5.**

Članak 19. stavak 2. se usklađuje sa člankom 6. stavkom 3. ovog Zakona.

**Uz članak 6.**

Dopunom članka se propisuje nadležnost Fondu za zaštitu okoliša i energetsku učinkovitost za financiranje državne mreže vlastitim sredstvima.

**Uz članak 7.**

Dopunom članka 28. stavka 4. ispravlja se uočeni nedostatak i dodaje potrebna riječ.

**Uz članak 8.**

Dopunom članka 38. stavka 1. ispravlja se uočeni nedostatak i dodaju potrebne riječi.

**Uz članak 9.**

Dopunom članka 39. stavka 1. ispravlja se uočeni nedostatak i briše nepotrebna riječ.

**Uz članak 10. – 12.**

Izmjenjuju se i/ili dopunjuju članci 46. - 48. Zakona kojima se dorađuju i ispravljaju uočeni nedostaci u provedivosti donošenja akcijskih planova i kratkoročnih akcijskih planova i njihovog izvješćivanja prema Europskoj komisiji.

**Uz članak 13.**

Članak 55. stavak 1. podstavak 2. se dijelom briše jer donošenje navedenog propisa kojim se uređuje polaganje stručnih ispita nije predviđeno zakonskim propisima te se isti neće donositi.

Dopunjuje se novim stavkom 7. članak 55. Zakona na način da se za izdavanje dozvole za ispitne laboratorije propisuje izuzeće vezano uz registraciju pri trgovačkom sudu i prilaganje izvatka iz sudskog registra za Državni hidrometeorološki zavod sukladno posebnom propisu.

**Uz članak 14.**

Članak se usklađuje sa člankom 55. stavkom 1. podstavkom 2. i briše se uvjet polaganja stručnih ispita.

Brisanjem stavka 6., članak 56. usklađuje se sa člankom 55. stavkom 7..

Numeracija ostalih podstavaka se usklađuje sa izmjenama i dopunama.

**Uz članak 15.**

Člankom 58. stavkom 3. dopunjuje se uočena neprovedivost odredbe oko definiranja rokova dozvola koje se izdaju pravnim osobama sa sjedištem u državama ugovornicama Europskog gospodarskog prostora i pravnim osobama sa sjedištem izvan Europske unije.

**Uz članke 16.**

Izmjenama članka definiraju se poslovi referentnog laboratorija sukladno odredbamaDirektive 2015/1480 o izmjeni određenih priloga direktivama 2004/107/EZ i 2008/50/EZ Europskog parlamenta i Vijeća o utvrđivanju pravila za referentne metode, validaciju podataka i lokaciju točaka uzorkovanja za ocjenjivanje kvalitete zraka

**Uz članak 17.**

Izmjenama članka definiraju se uvjeti koje pravne osobe – referentni laboratoriji moraju ispuniti za izdavanje dozvole. Uvjeti se usklađuju s poslovima koje isti mogu obavljati sukladno odredbama Direktive 2015/1480 o izmjeni određenih priloga direktivama 2004/107/EZ i 2008/50/EZ Europskog parlamenta i Vijeća o utvrđivanju pravila za referentne metode, validaciju podataka i lokaciju točaka uzorkovanja za ocjenjivanje kvalitete zraka.

**Uz članke 18.**

Ovim članom dopunjuje se članak 67. Zakona o zaštiti zraka na način da su razrađeni uvjeti koje treba ispunjavati pravna osoba ili obrtnik, a koji se odnose na zaposlene ovlaštene osobe.

**Uz članak 19.**

Briše se uvjet koji mora ispunjavati pravna osoba, da mora imati dozvolu za skladištenje otpada kako bi obavljala djelatnost Centra za prikupljanje, obnavljanje i oporabu, obzirom da tvari koje oštećuju ozonski sloj postaju otpad tek kada ih Centar takvima proglasi.

**Uz članak 20.**

Dodaje se obveza upisa u Registar za pravne osobe i obrtnike koji servisiraju samo klimatizacijske uređaje u motornim vozilima i uvjeti za upis.

**Uz članak 21.**

Dopunjuje se članak 74.a pozivanje i na članak 21. Provedbene Uredbe (EU) br. 749/2014.

**Uz članak 22.**

Dopunjuje se članak 75. Zakona o zaštiti zraka s obvezom izrade godišnjeg, preliminarnog izvješća o emisijama stakleničkih plinova te se zadaće nadležnih tijela dopunjuju s odgovarajućim aktom Europske Unije.

**Uz članak 23.**

Dopunjuje se članak 76. u smislu da se zadaće nadležnih tijela dopunjuju s odgovarajućim aktom Europske Unije.

**Uz članak 24.**

Članak 78. se mijenja radi usklađivanja s izmjenama članka 75. Zakona o zaštiti zraka.

**Uz članak 25.**

Dopunjuje se članak 83. te se način dostavljanja zahtjeva za izdavanjem dozvole za stakleničke plinove omogućuje i putem web aplikacije, čija izrada i testiranje je u tijeku.

**Uz članak 26.**

Članak 87. stavak 2. se izmjenjuje kako bi se uskladio s člankom 138. stavkom 6., koji se odnosi se na prijedlog inspektora da predloži ukidanje dozvole.

**Uz članke 27.**

Daje se ovlast ministru nadležnom za zaštitu okoliša da odlukom propiše način raspodjele financijskih sredstava dobivenih od prodaje emisijskih jedinica putem dražbi u Republici Hrvatskoj koja se uplaćuju u državni proračun Republike Hrvatske prema poslovima vezano uz administriranje sustava trgovanja emisijskim jedinicama, upravne poslove, poslove funkcioniranja Registra, poslove dražbovatelja Republike Hrvatske, poslove Nacionalnog sustava za praćenje emisija stakleničkih plinova i drugih poslova vezanih za klimatske promjene, koji se financiraju tim sredstvima.

**Uz članak 28.**

Dopunjuje se članak 101. u smislu da se zadaće nadležnih tijela dopunjuju s odgovarajućim aktom Europske Unije.

**Uz članak 29.**

U članku 103. stavci 5., 6. i 7. brišu se, jer Prilog I Odluke Vlade o popisu neporeznih davanja koja će se ukinuti i/ili smanjiti u 2016. i 2017. godini, uključuje i naknadu za otvaranje i vođenje računa u Registru Unije.

**Uz članak 30.**

Daje se ovlaštenje ministru nadležnom za zaštitu okoliša, da umjesto Vlade donosi odluku vezanu za povećanje naknade za nepokrivene emisije s emisijskim jedinicama, s europskim indeksom potrošačkih cijena, obzirom da se isti utvrđuje na razini Europske unije.

**Uz članke 31.**

Dopunama članka 145. propisuju se kaznene odredbe za vlasnike i brodare jahte ili brodice koja obavlja prijevoz osoba jahtom ili brodicom uz naknadu, kao i za zapovjednik broda, ili član posade koji ga zamjenjuje zbog korištenja proizvoda koji prekoračuju propisane granične vrijednosti.

**Uz članak 32.**

Briše se u članku 147. stavku 1. podstavak 46., koji se odnosio na plaćanje kazne za neplaćanje operativnih troškova Agenciji za otvaranje i vođenje računa u registru Unije, obzirom da se navedena naknada ukida.

**Uz članak 33.**

Ovim člankom propisuju se kaznene odredbe za korištenje mjerne, laboratorijske i ostale opreme iz državne mreže kao i rezultate i podatke dobivene obavljanjem poslova iz članka 28. koristi na tržištu u komercijalne svrhe.

**Uz članak 34.**

Člankom 8. stavkom 1. točkama 32. i 77. Zakona o zaštiti zraka su dane definicije operatera postrojenja i operatora zrakoplova te se ovime izričaji u članku 149. usklađuju s definicijama.

**Uz članak 35.**

Odredbom ovoga članka određuje se stupanje na snagu ovoga Zakona.